|  |  |
| --- | --- |
| 31.01.2023.

|  |
| --- |
| **ИНДЕКСИ ИНДУСТРИЈСКЕ ПРОИЗВОДЊЕ, децембар 2022.** |

**Индустријска производња у Републици Србији у децембру 2022. године већа је за 1,8% у односу на децембар 2021. године, док је у односу на просек 2021. године, већа за 8,5%. Индустријска производња у 2022. години, у поређењу са 2021. годином, већа је за 1,7%.** Посматрано **по секторима**, у децембру 2022. године, у односу на исти месец 2021, забележена су следећа кретања:* сектор Рударство– **раст** од 28,9%,
* сектор Снабдевање електричном енергијом, гасом, паром и климатизација – **раст** од 11,3%, и
* сектор Прерађивачка индустрија – **пад** од 3,4%.

Подаци о индустријској производњи **по наменским групама** у децембру 2022. године, у односу на исти месец претходне године, показују да je дошло до **раста** у производњи: * капиталних производа (13,1%), и
* енергије (9,5%),

док је **пад** забележен у производњи:* интермедијарних производа, осим енергије (1,5%),
* нетрајних производа за широку потрошњу (4,3%), и
* трајних производа за широку потрошњу (12,4%).

Обим индустријске производње у децембру 2022. године, у односу на децембар 2021, године бележи: **– раст** код 15 области (учешће у структури индустријске производње – 56%), а**– пад** код 14 области (учешће у структури индустријске производње – 44%).Највећи утицај на **раст** индустријске производње у децембру 2022. године, у односу на исти месец 2021. године, имале су: Производња електричне енергије, Експлоатација руда метала, Производња кокса и деривата нафте, Производња машина и опреме на другом несту непоменуте, и Експлоатација угља.Обим индустријске производње у 2022. години, у односу на 2021. годину, бележи: **– раст** код 17 области (учешће у структури индустријске производње – 57%), а**– пад** код 12 области (учешће у структури индустријске производње – 43%).Највећи утицај на **раст** индустријске производње у 2022. години, у односу на 2021. годину, имале су: Експлоатација руда метала, Производња кокса и деривата нафте, Производња машина и опреме на другом несту непоменуте, Производња рачунара, електронских и оптичких производа, и Производња основних фармацеутских производа и препарата.**Десезонирани индекс индустријске производње за децембар 2022. године, у односу на новембар 2022.** **године** показује да је за индустрију – укупно остварен раст индустријске производње од 2,8% и да је за прерађивачку индустрију остварен раст од 0,5%.**Десезонирани индекс индустријске производње за децембар 2022**. **године, у односу на просек 2021. године** показује да је индустрија – укупно остварила раст од 4,5%, а да је прерађивачка индустрија на нивоу просека за 2021. годину.**Производња малих предузећа** (број запослених мањи од 50) која нису обухваћена редовним статистичким истраживањем прати се на узорку изабраних јединица из сектора прерађивачке индустрије. Када се укључи оцена индустријске производње малих предузећа из узорка, индустријска производња у децембру 2022. године, у односу на просек 2021. године, код укупне индустријске производње већа је за 8,5%, а код прерађивачке индустрије већа je за 2,7%. Подаци о индустријској производњи у 2023. години биће објављивани последњег радног дана у месецу и односиће се на претходни месец.  |